Eluf ta' Ingliżi jħassru l-btajjel tagħhom ħesrem u rritornaw lura f'pajjiżhom
Imtella' Awwissu 15, 2020 - Aġġornata 15 Ta' Awwissu, 2020 7:57am Eluf ta' Ingliżi li kienu Franza fuq btala qatgħu l-btala tagħhom ħesrem u reġgħu lura l-Ingilterra fi sforz biex jevitaw il-miżuri ta' kwarantina li l-Gvern Ingliż impona fuq kull min jidħol minn Franza. L-14-il ġurnata kwarantina tgħodd ukoll għal min jidħol lura fir-Renju Unit minn Malta, l-Olanda u Monaco. Rapporti qed jgħidu li l-prezzijiet tal-ferroviji u tal-linji tal-ajru żdiedu sew fl-aħħar sigħat li matulhom eluf ta' Ingliżi biddlu l-biljetti tagħhom biex ifittxu jmorru lura d-dar mingħajr kwarantina.